钦定古今图书集成/理学汇编/学行典/第185卷 > 林攒
## 钦定古今图书集成/理学汇编/学行典/第185卷 > 林攒

按《唐书孝友传》：“林攒，泉州莆田人。贞元初，仕为福唐
尉。母羸老，未及迎而病。攒闻，弃官还。及母亡，水浆不
入口五日，自埏甓作冢庐其右。有白乌来，甘露降。观
察使李若初遣官属验实，会露晞，里人失色，攒哭曰：
‘天所降露祸我耶’！俄而露复集，乌亦回翔。诏作二阙
于母墓前，又表其闾蠲徭役，时号‘阙下林家’。”